[{"text_idx": "#000000", "text": "Raamatu \u201eEesti autoralli ajalugu I osa: 1921-1985\u201c esitlus ja pressikonverents"}, {"text_idx": "#000001", "text": "Urmas Roosimaa ja tema tiimi poolt kokku pandud \u201eEesti autoralli ajalugu I osa: 1921-1985\u201c"}, {"text_idx": "#000002", "text": "Teisipa\u0308eval, 21.juunil kell 14:00 toimub Tallinnas, U\u0308lemiste Sportlandis \u201eEesti autoralli ajalugu I osa: 1921-1985\u201c raamatuesitlus ja pressikonverents."}, {"text_idx": "#000003", "text": "Eesti autorallil on pikk ja va\u0308a\u0308rikas ajalugu, kuid see on nagu ha\u0308sti hoitud saladus, millest teavad vaid va\u0308hesed. Neli aastat tagasi hakkas ta\u0308navune WRC Rally Estonia vo\u0303istluste juht Urmas Roosimaa ja tema meeskond kooseisus Indrek Rand, Madis Kers, Karli Pikk, Alar Hermanson ja Olaf Suuder omavahel vahetama Eesti autoralli ajaloo infot. Kuna teadmisi kogunes aina juurde, siis tekkis u\u0308hel hetkel ku\u0308simus, et kuidas seda ko\u0303ige o\u0303igem talletada oleks rallihuviliste jaoks. 2021. aasta 10. jaanuaril tru\u0308kkis Roosimaa arvutisse Eesti autoralli ajalugu kajastava raamatu esimesed read, mis pa\u0308a\u0308dis rohkem kui aasta hiljem tru\u0308ki va\u0308rske raamatu ilmumisega."}, {"text_idx": "#000004", "text": "21.juunil 2022 kutsume Teid osa saama selle va\u0308a\u0308rt teose esimese osa esitlusest, mis vo\u0303tab u\u0308le 400. leheku\u0308ljel tekstis, pildis ja statistikas kokku aastad 1921-1985."}, {"text_idx": "#000005", "text": "Raamatuesitlusele on oodatud ko\u0303ik autospordi ja ajaloohuvilised \u2013 kohapeal on unikaalne vo\u0303imalus kuulata raamatu su\u0308nnilugu la\u0308bi autorite kogemuse ning kohtuda legendaarsete ralliso\u0303itjatega nagu Uno Aava, Indrek Lasseron, Joel Tammeka, Hardi Mets ja Raido Ru\u0308u\u0308tel."}, {"text_idx": "#000006", "text": "Ko\u0303igil raamatuesitlusele kohaletulnuil on vo\u0303imalik U\u0308lemiste Sportlandist endale ahjusoe \u201eEesti autoralli ajalugu I osa: 1921-1985\u201c raamat soetada ja autoritelt ning Eesti autoralli legendidelt sinna sisse autogrammid paluda."}, {"text_idx": "#000007", "text": "WRC Rally Estonia direktor Urmo Aava:"}, {"text_idx": "#000008", "text": "\u201eKui keegi teeb a\u0308gedat asja innuga ja ta on su enda meeskonna liige, siis polnud muud vo\u0303imalustki, kui Urmast selle vinge Eesti autoralli ajaloo raamatu teostusele ideega kaasa aidata ja toetada. Pressikonverentsil saab autorite poolt kuulda kuidas tekkis idee, kuidas koguti materjali jpm. Lisaks on raamatu esitlusel ka u\u0308ks vinge u\u0308llatus. Ma va\u0308ga loodan, et sellele pressikonverentsile tulevad erinevad autospordiso\u0303brad, kes ka endale selle va\u0308a\u0308rt ja limiteeritud teose kohapeal soetavad ning sarnaselt minuga seda hiljemalt peale WRC Rally Estoniat lugema hakkavad.\u201c"}]